Beszámoló a 2025. évben végzett területi védőnői munkáról

Tisztelt Képviselőtestület!

Beszámolómban ismertetném a 2025. évben végzett védőnői munkát.

A települési önkormányzat által fenntartott körzeti védőnői szolgálat célja a családok egészségének megőrzése, segítésére irányuló preventív tevékenység, valamint a betegségek kialakulásának, az egészségromlásnak a megelőzése érdekében végzett egészségnevelés. A területi védőnő gondozási tevékenységét zömében olyan családok körében végzi, ahol várandós és gyermekágyas anya, illetve 0-6 éves korú gyermek él. A nyitott tanácsadó lévén az őt felkereső felnőtt lakosságnak is segítségére van tanácsadással. 
A védőnői gondozás, szűrővizsgálatok legutóbbi szabályozását a 28/2017 EMMi rendelet fogalmazza meg.
Személyi feltételek:

2009-ben végeztem az Egészségügyi Főiskolán Pécsen. Fácánkertben 2019.04.15-e óta vagyok. Évente legalább 3-4 továbbképzésen, konferencián veszek részt.

2021.ben COVID világjárvány nehezítette a munkánkat. Kialakult a távkommunikációs tanácsadás mint ellátási forma. 

2023. július 1-től a TMK Balassa János Vámegyei Kórház Vármegyei Védőnői Szolgálathoz tartozunk.

Várandós gondozás
20254-ben 7 újonnan jelentkezett várandós anyát gondoztam. Közülük 4 volt veszélyeztetett.  (2 fő egészségügyileg, 2 fő szociálisan)
2025-ben védőnői tanácsadáson megjelenések száma: 35 fő
Látogatásaimnak, távkommunikáció kapcsolat felvételek száma: 18
Csecsemőgondozás
2025-ben 3 csecsemő született Fácánkertben.
1 fő szociálisan veszélyeztett.

Védőnői tanácsadáson a megjelenések száma: 11 fő
Látogatások illetve távkommunikációs kapcsolatfelvételek száma: 27
Kisgyermek korú (1-3 éves) gyermekek gondozása
2025-ben 20 fő ilyen korú gyermek élt Fácánkertben
Eü. veszélyeztetett: 0, környezeti ok miatt veszélyeztetett: 1
 Védőnői látogatások és telefonos kapcsolatfelvételek száma: 65
A védőnői tanácsadáson, való megjelenések száma: 33 fő
3-6 éves korú gyermekek gondozása
2024. évben ilyen korú gyermekek száma 30 volt. 

Eü. veszélyeztetett: 0, környezeti ok: 0
A korosztálynál 60  alkalommal voltam látogatáson.
 Védőnői tanácsadáson+távkonzultáción a megjelenések száma: 68
Óvodai munka, iskolai munka
 Fácánkerti Óvoda
Az óvodába az elmúlt évben a beírtatottok száma 26 fő (2024/2025-s tanév). 
Az óvodában végzett munka:

· Tisztasági vizsgálat: szeptember, január és április a kötelező és még szükség szerint is mentem, ha az óvónők megkértek a vizsgálat elvégzésére. 
· Május hónapban a nagycsoportosokkal elsősegélynyújtó alapismereteket tanultunk

Karitatív tevékenységeim:

· használt ruha (felnőtt és gyermek) gyűjtése, osztása, játékgyűjtés és osztás. A tanácsadóban mindig van lehetőség egy kis „ruha-turkára”.
· Adományként babahordozót, babakocsit és etetőszéket, tápszereket, bébiételeket, kozmetikai cikkeket, edényeket is kaptam, amit rászoruló családoknak juttattam el

Végezetül röviden ismertetném a jelenlegi adatokat:

Várandós anya: 3 fő, mindegyik kismama ebben az évben világra hozza gyermekét. 
2026.április közepéig 1 fő baba született.
Kérem a tisztelt Képviselőtestületet, fogadja el a beszámolómat.

Fácánkert, 2026.04.17.
Tisztelettel:                         
     Hosszúné Horváth Klári védőnő

